

Til seksjonseier og/eller leietaker på Skitunet

Vi vil med dette gjerne informere litt om det formelle rundt det å eie eller leie bolig her på Skitunet.

**Sameiets vedtekter og trivselsregler**

Boligselskapets vedtekter og trivselsregler skal du ha fått utlevert av megler. Dersom du leier bolig, vil du finne dette på hjemmesiden vår. Styret forutsetter at alle seksjonseiere og leietakere følger de reglene som til enhver tid gjelder.

**Hjemmeside**

På sameiets hjemmeside www.skitunet.no vil du finne mye nyttig informasjon om sameiet samt ny informasjon, som fortløpende legges ut av styret.

**Elektronisk kommunikasjon – informasjon fra styret**

All informasjon fra styre vil bli sendt seksjonseiere og leietakere via e-post i tillegg til at det legges ut på hjemmesiden. Dersom du ikke bruker e-post, vil du få informasjon på papir lagt i postkassen. På styrets oppslagstavle i 1.etasje ved heisen i hvert hus, blir det også satt opp informasjon, som det er viktig å følge med på.

**Skilt til ringetablå og postkasser - Nøkler**

Vedlagt dette brev skal det medfølge skjema for bestilling av skilt m.m., som styret ønsker i retur i utfylt og undertegnet stand i god tid før innflytting. Styret vil ordne ringetablå, mens navnelapp til postkassen blir lagt i postkassen og du må selv sette dette på plass i plastlommen inne i postkassen. Mer om skilt og nøkler finner du under punkt 4 i Trivselsregler.

**Parkering og kjøring på gangveiene**

På gangveiene og foran inngangsdørene er det kun tillatt parkering for kortest mulig tid for av- og pålessing. Besøkende må benytte gjesteparkeringsplassen. Jfr. pkt. 8 i Trivselsregler. Styret har engasjert Apcoa Parkering til å håndheve feilparkering på sameiets grunn. Styret har ingen påvirkning på eventuelle bøter som gis.

**Gasspeis og serviceavtale**

Seksjonseier er pålagt ansvar for at årlig service/kontroll av gasspeis kan gjennomføres. Styret organiserer kontrollen via godkjent serviceleverandør. Dersom kontrolløren ikke får tilgang til leiligheten ved oppsatt tid (vanligvis i begynnelsen av oktober), blir seksjonseier likevel fakturert for service. (Pris i 2018 var kr 740,- + faktura omkostninger). For de som ikke er hjemme ved hovedservicen kan det påløpe ekstra kostnad ved en oppsamlingsrunde. Manglende kontroll kan medføre stenging av gasstilførsel til leiligheten. Jfr. § 5 i sameiets vedtekter.

**Vaktmestertjenester**

Vaktmestertjeneste utføres av Follo Vaktmesterselskap AS. Vaktmester leverer tjenester som snøbrøyting, strøing av gangveiene, opprydding etter vinteren, skifte lyspærer i fellesarealer, gressklipp m.m.. Dersom du har spørsmål til vaktmester, skal det gå via styret.

**Forretningsfører og fakturaadresse**

S 374 Skitunet Boligsameie v/Enqvist Eiendomsdrift AS, PB 6653 Rodeløkka, 0502 Oslo.

E-post: post@enqvist.no Telefon: 22 80 95 95

**Styrets adresser**

Postadresse: Granheimtunet 27, 1406 Ski

E-post: skitunetboligsameie@gmail.com

**Styret vil med dette ønske deg hjertelig velkommen og vi håper du vil trives sammen med oss på Skitunet.**